**TELŠIŲ R.**

**LUOKĖS VYTAUTO KLEIVOS GIMNAZIJOS**

**2018 M.**

**VEIKLOS PLANAS**

PRITARTA

Telšių r. Luokės gimnazijos tarybos

2018- 03-06 posėdžio protokoliniu nutarimu

(protokolas Nr. 2)

PATVIRTINTA

Telšių r. Luokės gimnazijos direktoriaus

2018 m. kovo 21 d. įsakymu Nr. V1-55

Gimnazijos vizija:

Veikli, solidari, besimokanti gimnazijos bendruomenė.

GIMNAZIJOS TIKSLAI IR UŽDAVINIAI

Tikslas: Ugdyti kūrybingą, pilietišką, besimokančią, savarankišką, sveiką, savim pasitikinčią bendruomenę.

Uždaviniai:

1. Kūrybiškas problemų sprendimas, asmeninių tikslų siekimas.

2. Lyderystės skatinimas.

3. Pilietiškumo ugdymas.

4. Mokymuisi tinkamos aplinkos kūrimas.

Tikslas: Šeimos ir kartų vertybių puoselėjimas

Uždaviniai:

1. Gyvųjų tradicijų puoselėjimas.

2. Naujų tradicijų kūrimas.

3. Tautinio identiteto puoselėjimas.

Gimnazijos strateginiai prioritetai:

1. Sumanios visuomenės kūrimas: solidari, veikli, besimokanti.

2. Esamų tradicijų puoselėjimas, naujų kūrimas.

**I. 2017 M. VEIKLOS ANALIZĖ**

**1. Veiklos tikslų ir uždavinių įgyvendinimas**

**2017 metais buvo iškelti šie tikslai ir uždaviniai:**

1 tikslas. Kūrybiškai spręsti problemas, siekti asmeninių tikslų.

Uždaviniai:

Siekti kiekvieno bendruomenės nario asmeninio tobulėjimo.

Didinti mokytojų atsakomybę už ugdymo(si) rezultatus.

Skatinti lyderystę.

Kurti mokymuisi patrauklią aplinką.

2 tikslas. Šeimos ir kartų vertybių puoselėjimas.

Uždaviniai:

Puoselėti gimnazijos tradicijas.

Kurti naujas gimnazijos tradicijas.

Puoselėti tautinį identitetą.

*Pasiektas rezultatas. Komentarai dėl nepasiektų arba iš dalies nepasiektų rezultatų:*

1. **Tikslas.** Kūrybiškai spręsti problemas, siekti asmeninių tikslų.
   1. Uždavinys: Siekti kiekvieno bendruomenės nario asmeninio tobulėjimo.

Įgyvendinant uždavinį, didelis dėmesys buvo skiriamas mokinių mokymosi ir pasiekimų ir pažangos analizei. Remiantis nacionalinių patikrinimų, pusmečių ir metiniais rezultatais, identifikuoti „ribiniai” mokiniai, mokytojų susirinkimuose aptartos ir numatytos priemonės, būdai, taikytini konkretiems mokiniams, siekiant mokymosi pažangos. Išanalizuoti 1 ir 5 klasių mokinių Vaiko pasiekimų aprašai. Penktoje klasėje dėstantys mokytojai su mokinių pradinių klasių mokytoja rugsėjo mėnesį aptarė kiekvieną mokinį, jo gebėjimus ir problemines sritis, mokymo(si) būdus, metodus, tinkamus vaikui ir klasei.

Siekiant kiekvieno mokinio pažangos, kiekvieną mėnesį klasių vadovai analizavo mokinių mokymosi rezultatus, stebėjo mokinių daromą pažangą, iškilusias problemas sprendė su mokiniu, pokalbių metu mokinys turėjo galimybę reflektuoti savęs pažinimą, numatyti tolimesnius savo mokymosi tikslus, galimybes ir būdus tiems tikslams pasiekti (64% mokinių teigia, kad individualių pokalbių metu su klasės vadovu aptarė savo mokymąsi, galimybes, silpnybes, savo elgesį ir pomėgius). Į mokinio pažangos stebėjimą ir pagalbos mokiniui teikimą siekiama įtraukti jo tėvai/globėjai: vykdyti trišaliai susitikimai mokinys+klasės vadovas+tėvai, kurių metu aptarta, kas mokiniui sekasi, kokių sunkumų iškyla, ieškota, kokios pagalbos galėtų teikti tėvai, vykdytas tėvų švietimas. 85% tėvų teigia, kad yra įtraukiami į vaiko mokymosi sėkmių aptarimus mokykloje. Du kartus per metus organizuoti klasėse dėstančių mokytojų susirinkimai, kurių metu buvo planuojamas pagalbos mokiniui organizavimas, ieškoma mokymo metodų tinkančių konkrečiai klasei, dalijamasi mokytojų gerąja patirtimi dirbant su konkrečia klase. Dėl kylančių konfliktų klasėje, organizuotas IG klasės pamokų stebėjimas, siekiant išsiaiškinti mokinių netinkamo elgesio pamokose priežastis. Spalio mėnesį stebėtos 28 vienos savaitės pamokos IG klasėje (direktorė, direktoriaus pavaduotoja ugdymui, skyriaus vedėja, socialinė pedagogė). Stebėtų pamokų išvados ir rekomendacijos aptartos su mokiniais, klasėje dėstančiais mokytojais, su kai kurių mokinių tėvais individualiai. Vaiko gerovės komisijoje svarstyta apie pagalbos mokiniams teikimą (5 pasitarimai, 33 mokinai). Mokiniams siūlytos dalykų konsultacijos, namų darbų klubas, PPT specialistų (psichologo) konsultacija, teikiama mokytojo padėjėjo pagalba.

Efektyviai veikia Namų darbų klubas. Mokiniai čia ne tik atlieka neatliktus namų darbus, bet dirba ir tie, kas neturi galimybės namuose atlikti namų darbų užduočių. Namų darbų klubą savanoriškai lanko daugiau mokinių nei 2016 metais, mažėja neatlikusių namų darbus mokinių skaičius (60%mokinių teigia, kad visada ruošia namų darbus).

Sukurtas mokinių pažangos fiksavimo sistemos projektas. Vykdytos sistemos nauda buvo stebima: vadovaujantis metinių mokinių pasiekimų ataskaitų duomenimis, aukštesnįjį lygį 2016-2017m.m. 1-4 klasių mokinių grupėje pasiekė 22,22 % vaikai (13,7% - 2016 m.), 5-8 klasių mokinių grupėje 7,32 % (6,8 % - 2016 m.), pagrindinį ir patenkinamą lygį pasiekusių mokinių bendras lygis nepakito, tačiau lyginant koncentrus, rezultatus pagerino vidurinio ugdymo mokiniai – pagrindinį lygį pasiekė 47% (38% - 2016 m.), 11 mokinių buvo skirti vasaros darbai (6 iš jų socialinės veiklos ir projektinių darbų), kurso paliktas kartoti vienas mokinys – 0,45% (1,23 – 2016 m.). Vertinant pusmečių signalinius mokinių rezultatus, stebėta mokinių mokymosi pažanga, 79% apklaustų tėvų teigia, kad jų vaikas noriai eina į mokyklą.

Skatinant mokinių asmeninį tobulėjimą, savęs pažinimą, kiekvienoje klasėje buvo organizuojami užsiėmimai, kuriuose atliekamos užduotys, leidžiančios pažinti save, bei užsiėmimai, skirti klasės bendruomeniškumui, komandai formuoti ir stiprinti, pvz.: akcija-žaidimas „Mokomės bendrauti“ 6 kl., klasės valandėlė „Bendrumo klasėje paieška. Kokias išvadas galima padaryti iš klasės nedalyvavimo mokyklos renginiuose?“ 6 kl.; kolektyvą ir grupę dirbti kartu skatinantys žaidimai 7 kl., klasės valandėlė „Draugų įtaka, renkuosi mokytis?“ 7 kl.; „Mokomės klausyti ir išklausyti. Aš ir kolektyvas“ IIG kl.; „Kaip spręsti konfliktines situacijas?“ IIG kl.; diskusija „Ką man reiškia draugai?“ IVG kl. ir kt.

72% mokinių teigia, kad mokytojai padeda jiems pažinti savo gabumus ir pomėgius. Forumo „Emocija+“ tyrimo rezultatais, 52% mokinių gerai jaučiasi gimnazijoje; 28% nei gerai, nei blogai (nuotaika neutrali).

2017 m. neturime mokinių, kurie praleido 40 – 50% pamokų (2016 m. buvo 3 mokinai), 2017m. 30% praleido 1 mokinė (2016 m. buvo 3 mokiniai). Prasto pamokų lankomumo problema išlieka, bendras praleistų pamokų skaičius nežymiai didėja (2017 m. – 6604, 2016 m. – 5113). 2016 m. blogiausiai lankanti klasė buvo 8 klasė, 2017 m. išlieka ta pati klasė IG.

Siekiant tėvų asmeninio tobulėjimo, be individualių pokalbių vaiko ugdymo, auklėjimo klausimais vykdymo, buvo suorganizuotos 2 paskaitos tėvams: ,,Kaip tėvai gali įtakoti vaiko mokymosi rezultatus“ (Šiaulių PPT psichologas L.Jokubpreikšas); „Rūkymo žala. Elektroninės cigaretės“. Per Šeimos dieną mokinių, tėvų ir administracijos atstovams suorganizuotas forumas ,,Emocija plius‘‘, kuriame diskutuota apie emocinę aplinką mokykloje ir kaip tai siejama su mokinių mokymosi rezultatais. Tėvai įtraukiami į ugdymo procesą – 7 mamos vedė pamokas pradinių klasių mokiniams. Tėvams internete (socialiniame tinklapyje facebook, elektroniniame dienyne) pateikiama informacija (straipsniai, publikacijos) vaikų ugdymo tematika. Įgyvendintas VšĮ „Meda Project” projektas „EBRU – tapymas ant vandens“, į kurį įsitraukė 20 šeimų. 85% apklaustų tėvų teigia, kad yra įtraukiami į vaiko mokymosi sėkmių aptarimą mokykloje.

2017 metais 3 mokytojai kėlė kvalifikaciją ir įgijo mokytojo metodininko vardą. 91,5 % mokytojų kėlė kvalifikaciją seminaruose, konferencijose. 62,5 % mokytojų kvalifikaciją kėlė daugiau nei 5 dienas (2016 metais – 50%). Dalis seminarų išklausyti nuotoliniu būdu (pedagogas.lt platformoje nupirktas VIP abonementas). Įgyta patirtimi mokytojai dalijosi metodinių grupių susirinkimuose. Mokyklos mokytojams organizuotas seminaras „Kintantys modernaus ugdytojo vaidmenys. Efektyvi šiuolaikinė pamoka Y-Z kartų mokiniams”, dalyvavo 28 gimnazijos mokytojai. Pradinių klasių mokytojos dalijosi ptirtimi su Telšių rajono kolegėmis – organizavo metodinę dieną gimnazijoje, vedė 4 atviras pamokas kolegėms. 1-2 klasėje pradėta naudoti nauja mokymo priemonė TAIP! Patirtimi dirbant su šia priemone dalytasi su Tryškių Lazdynų Pelėdos gimnazijos, Kaunatavos pagrindinės mokyklos pradinių klasių mokytojais. Mokytojai skaitė pranešimus rajono mokytojams (10 pranešimų).

Mokytojai dalydamiesi patirtimi drąsiau nei 2016-ais metais vedė ir stebėjo atviras pamokas, siekdami didesnės ugdymo turinio integracijos, vedė integruotas pamokas, pamokas netradicinėse aplinkose (gimnazijos teritorijoje, miestelyje ir apylinkėse, Telšių mieste ir rajone, kituose šalies miestuose). Mokytojai išbandė ir metodinėse grupėse reflektavo naujų ugdymo(si) metodų pritaikymą. Projekto metodas imtas sėkmingai taikyti ne tik 9-10, bet ir pradinėse klasėse. Pripažinta, kad didesnį dėmesį reikia skirti projektui, kadangi šis metodas padeda mokiniams praktiškai pritaikyti žinias. Pradėti taikyti metodai, susiję su informacinėmis kompiuterinėmis sistemomis: testavimas svetainėje emokykla, fizikos mokytojas parengė kompiuterinę programą „Rinkime greitai“, toliau skatina mokinius domėtis ir dėsto fiziką nuotolinio mokymo svetainėje [www.netikfizika.lt](http://www.netikfizika.lt), mokytojai inicijavo ir pradėjo vykdyti respublikinį projektą „Virtuali kelionė po Lietuvos piliakalnius“ – sukūrė virtualią metodinę priemonę „Lietuvos piliakalniai“ (<http://piliakalniai.weebly.com/>).

Mokslo metų pabaigoje mokytojai pildo Praktinės, metodinės, auklėjamosios veiklos ir profesinio tobulėjimo ataskaitas. Metodinėse grupėse mokytojai pristatė ir aptarė savo ataskaitas, 80 % laiku pristatė parengtus dokumentus (2016 m. – 30%).

* 1. Uždavinys: Didinti mokytojų atsakomybę už ugdymo(si) rezultatus.

Siekiant didinti mokytojų atsakomybę už ugdymo(si) rezultatus, metodinėse grupėse, mokytojų taryboje analizuoti nacionalinių patikrinimų, PUPP ir BE rezultatai. Didelis dėmesys skirtas mokinių mokymosi pasiekimų ir pažangos analizei – kiekvieno pažangos įsivertinimui ir dalykų mokytojų atliekamam mokinių pažangos vertinimui, rezultatų aptarimui per dalyko pamokas. Kaip rodo rezultatų suvestinės, visi mokytojai ir mokiniai stebi, analizuoja ir įsivertina ugdymo(si) pažangą. Baigiamosios vidurinio ugdymo klasės mokytojai organizavo bandomuosius egzaminus. Analizavo pusmečių, bandomųjų ir Valstybinių egzaminų rezultatų atitiktį, koregavo dalykų vertinimo sistemas. Daugumos mokinių pasiekimų ir rezultatų dermė tinkama. Mokytojų tarybos posėdyje analizuotas mokinių pažangos pamokoje stebėjimas, fiksavimas, duomenų naudojimas, mokytojai aptarė, dalytasi patirtimis, kaip vykdomas pažangos fiksavimas pamokoje.

Siekiant mokytojų asmeninio tobulėjimo, atsakomybės už ugdymo(si)rezultatus bei ugdant mokytojų veiklos savirefleksiją, organizuoti mokinių pažangos aptarimai pagal klases (klasei dėstančių mokytojų susirinkimai), kuriuose aptarti pagalbos mokiniui teikimo būdai, priemonės, ugdymo metodai, labiausiai tinkantys konkrečiai klasei.

Stebėtas ir analizuotas informacinių technologijų naudojimas pamokose. Nors turima bazė patenkinama, mokytojai nėra išradingi naudodami IKT pamokose. Dažniausiai naudojama programa MS PowerPoint ir tinklapis Youtube.com. Ruošiantis pamokoms, rengiant projektus dažniausiai naudojamos paieškų sistemos. Tačiau jau randasi mokytojų, kurie IT panaudoja apklausoms, testavimui, vertinimui, pamokos turinio įtvirtinimui (emokykla.lt, klase.eduka.lt, Padlet, Quizlet, Quizizz, fizikos mokytojas parengė kompiuterinę programą „Rinkime greitai“, skatina mokinius domėtis ir dėsto fiziką nuotolinio mokymo svetainėje www.netikfizika.lt.).

Mokslo metų pabaigoje inicijuotas mokytojų veiklos įsivertinimas pagal parengtą anketą. 80% mokytojų laiku pateikė ir metodinėse grupėse pristatė savo veiklos įsivertinimą.

* 1. Skatinti lyderystę.

Siekiant šio tikslo, mokiniai buvo raginami dalyvauti įvairiuose konkursuose, olimpiadose: tarptautiniame matematikos konkurse „Kengūra“, tarptautiniame edukaciniame konkurse „Olympis“, rajono olimpiadose, respublikiniame konkurse „Tramtatulis“ (1 mokinys pateko į regioninį turą), respublikiniame skaitovų konkurse „Gegutės šėlsmas“ (3kl. mokinys laureatas), zoniniame skaitovų konkurse (II vieta – IVG mokinys).

Mokinių lyderystei skatinti, patyriminei kompetencijai ugdyti pagrindinio ugdymo 9 ir 10 klasėse rengiami projektai, jie pristatomi gimnazijos bendruomenei. Mokiniai įgyja viešo kalbėjimo, projekto rengimo bei bendravimo ir bendradarbiavimo įgūdžių. Projektinių darbų rengimas gerina ir gimnazijos aplinką – kelios merginos įrengė Mokinių savivaldos kabinete poilsio zonas. Projektinės veiklos pirmuosius projektus pristatė ir pradinių klasių mokiniai.

Gimnazijoje sėkmingai savo veiklą vykdė mokinių savivalda, organizavo įvairius renginius: geriausių mokinių rinkimai, forumas „Emocija+“, lyderystės renginiai, spalvoti penktadieniai, IIIG mokinės ir mokytojo foto paroda „Neringa vs Sigitas“, IIG mokinės darbų paroda, kartu su Lietuvos vaikų ir jaunimo centru įgyvendintas projektas „(Gal)iu“; projektas „Kino klubas”.

Ugdymo karjerai organizavimui buvo surengta „Karjeros diena“. Visi pagrindinio ir vidurinio ugdymo programų mokiniai vyko į Telšius susipažinti su įvairių profesijų žmonėmis, aplankytos stambios Telšių gamybos įstaigos, paslaugų sektorius – 8 įmonės, 3 švietimo įstaigos; mokiniai susipažino daugiau nei su 40 profesijų, vidurinio ugdymo mokiniams surengtos pratybos – seminarai Telšių teritorinėje darbo biržoje. IIG-IIIG klasės mokiniai mokosi pasirinktą ugdymo plano dalyką – „Karjeros planavimas“, kiekvienoje klasėje vesta po 5 integruotus karjeros ugdymo užsiėmimus. Organizuota 10 karjeros veiklinimo išvykų.

Dalyvauta tarptautiniame projekte ,,Jaunieji mokyklos paramedikai“, kuriame aštuoni IG-IIG mokiniai, išklausę teorinių žinių ir atlikę praktines užduotis, gavo pažymėjimus.

Mokiniai įtraukiami į sprendimų priėmimą gimnazijoje (mokinių prezidentūra, gimnazijos taryba): mokinių sprendimu atnaujinta aktų salės įgarsinimo įranga.

* 1. Kurti mokymuisi patrauklią aplinką.

2017 metais atliktas 4 kabinetų remontas: fizikos, chemijos ir 2 matematikos kabinetų. Šiuose ir kituose kabinetuose atnaujintos mokyklinės lentos. Iš mokinio krepšelio lėšų įsigyta 15 nešiojamų kompiuterių, kitos kompiuterinės technikos. Pertvarkyti pirmo aukšto koridoriaus informaciniai stendai. Estetiškai tvarkingiau atrodo visos patalpos, kuriose pakeista grindų danga.

Ieškant įvairesnių mokymosi erdvių, pravesta 15 pamokų ne mokyklos teritorijoje: Luokės miestelio apylinkėse, kitose įstaigose, Varnių regioniniame parke, muziejuose. Organizuota 19 edukacinių išvykų.

Pateikta paraiška ir gimnazija atrinkta įgyvendinti Lions Qest prevencinę programą Paauglystės kryžkelės. Stiprinant mokinių pozityvų bendravimą, organizuota veiksmo savaitė „Be patyčių“, tolerancijos diena, pyragų diena – išsipildymo akcija. Tačiau daugėja mokinių netinkamo elgesio atvejų: organizuoti 6 Vaiko gerovės komisijos pasitarimai netinkamo elgesio koregavimui, svarstyta 10 mokinių (2016 m. 4 pasitarimai, svarstyti 5 mokiniai). Mažėja patyčių, pašaipų atvejų: per paskutinius 2 mėnesius nesišaipė iš kitų 76% mokinių (2016 m. 63%), 60% apklaustų mokinių teigia, kad nebuvo šaipomasi iš jų (2016 m. – 49%).

Gimnazijos narių bendruomeniškumui stiprinti organizuoti renginiai: Šeimos diena, Adventinio vainiko pynimas, bendruomenės rytmetys, draugiškumui, savitarpio pagalbai stiprinti skirtos klasės valandėlės.

Siūlymai ir rekomendacijos 2018 metams:

1. Tikslas. Šeimos ir kartų vertybių puoselėjimas.
   1. Puoselėti gimnazijos tradicijas.

Gimnazijoje organizuoti tradiciniai renginiai: Abiturientų susitikimas, Šeimos diena, „Šviesoforas”, Rudenėlio šventė, Šimtadienis, Paskutinis skambutis, sporto diena, Mokytojų diena ir kt. Paminėtos valstybinės šventės, Kovo 11-osios proga rėmėjų prizais apdovanoti 6 geriausi (šauniausias pradinukas, iniciatyviausia grupė, pilietiškiausia klasė, geriausias mokinys, padaręs didžiausią pažangą mokinys, visuomeniškiausias mokinys, garsinantis mokyklą mokinys). Organizuotas Konstitucijos egzaminas. Bendradarbiaujant su Luokės visų šventųjų bažnyčia vykdomos rekolekcijos. Mokinių pažinimo bei mokėjimo mokytis kompetencijos ugdytos per tradicinius renginius Tyrėjų naktis, fizikos popietė (2017 m. tema „Energija“), matematikos popietė, Europos kalbų diena. Tačiau ne visi mokiniai išreiškia norą dalyvauti renginiuose.

* 1. Kurti naujas gimnazijos tradicijas.

Į Pyragų dienos organizavimą įsitraukė patys mokiniai, tėveliai (surinkta ir paaukota 262 eurai). Įsitvirtino pirmokų šimtadienio šventė. Gruodžio mėnesį organizuotas Protų mūšis (dalyvavo tik du tėvai; 2016 m. – vienas). Mokiniai inicijuoja ir organizuoja Helovyno ir Valentino dienos šventes.

* 1. Tautinio identiteto puoselėjimas.

Ugdant mokinių kalbinę, rašytinę išraišką ir puoselėjant lietuvių kalbos vertybes gimnazijoje antrą kartą organizuota lietuvių kalbos savaitė, konkursas „Švari kalba – švari galva“, rašytas nacionalinis lietuvių kalbos diktantas (2017 m. dalyvavo 11 suaugusių, 96 mokiniai). Puoselėjant tautinį identitetą, organizuotos Užgavėnės, Kaziuko mugė, Adventinio vainiko pynimas su vienuole.

**2. Mokinių ugdymo(si) rezultatai:**

**2.1. Mokinių metinis pažangumas:**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | | | | Mokinių skaičius 2016-2017 m. m. pabaigoje | Metinis pažangumas | Metinė kokybė | Praleista nepateisintų pamokų | Mokėsi pagal individualizuotą/ pritaikytą programą | Įgijo išsilavinimą (gavo pasiekimų pažymėjimą) | Mokinių skaičius 2017-2018 m. m. rugsėjo 1 d. |
| Pradinės klasės | | | |  |  |  |  |  |  |  |
|  | 1V | | | 5 | 100 |  | 3 |  |  |  |
| 1 | | | 9 | 100 |  |  | 1 |  | 9 |
| 2V | | |  |  |  |  |  |  | 5 |
| 2 | | | 22 | 100 |  |  |  |  | 8 |
| 3V | | | 3 | 100 |  | 2 |  |  |  |
| 3 | | | 15 | 100 |  |  |  |  | 21 |
| 4V | | |  |  |  |  |  |  | 4 |
| 4 | | | 18 | 100 |  |  | 2 |  | 12 |
| Pagrindinio ugdymo I dalis | | | | | | | | | | |
|  | | 5 | | 19 | 100 | 31.6 | 49 | 4 |  | 20 |
| 6 | | 21 | 100 | 33.33 | 195 | 2 |  | 20 |
| 7 | | 16 | 100 | 6.25 | 196 |  |  | 20 |
| 8 | | 26 | 80.8 | 25.9 | 638 | 3 | 26 | 15 |
| Pagrindinio ugdymo II dalis | | | | | | | | | | |
|  | | IG | | 21 | 85.7 | 14.28 | 327 |  |  | 26 |
| IIG | | 17 | 82.4 | 11.76 | 439 |  | 16 | 19 |
| Vidurinis ugdymas | | | | | | | | | | |
|  | | | IIIG | 15 | 100 | 16.7 | 150 |  |  | 12 |
| IVG | 17 | 100 | 17.64 | 862 |  | 17 | 15 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **2.2.Mokinių mokymosi pasiekimai ir kėlimas į aukštesnę klasę 2016–2017 m. m.** | | | | | | | | | | |
|  |  |  |  |  |  |  |  |  |  |  |
| **Mokinių skaičius m. m. pabaigoje** | *1–4 kl.* | | *5–8 kl.* | | *9–10 kl.* | | *11–12 kl.* | | **Iš viso** | |
| *72* | | *82* | | *38* | | *32* | | *224* | |
|  |  |  |  |  |  |  |  |  |  |  |
| **Pasiektas lygis** | *1–4 kl.* | | *5–8 kl.* | | *9–10 kl.* | | *11–12 kl.* | | **Iš viso** | |
| *Sk.* | ***Proc.*** | *Sk.* | ***Proc.*** | *Sk.* | ***Proc.*** | *Sk.* | ***Proc.*** | *Sk.* | ***Proc.*** |
| Aukštesnysis | 16 | 22.22 | 6 | 7.32 | 0 | 0.00 |  | 0.00 | 22 | 9.82 |
| Pagrindinis | 25 | 34.72 | 23 | 28.05 | 11 | 28.95 | 15 | 46.88 | 74 | 33.04 |
| Patenkinamas | 31 | 43.06 | 48 | 58.54 | 21 | 55.26 | 17 | 53.13 | 117 | 52.23 |
| Nepasiektas patenkinamas lygis |  | 0.00 | 5 | 6.10 | 3 | 7.89 |  | 0.00 | 8 | 3.57 |
| Neatestuota (vienas dalykas) |  |  |  |  | 2 | 5.26 |  |  | 2 | 9.09 |
| Neatestuota (daugiau dalykų) |  |  |  |  | 1 | 2.63 |  |  | 1 | 1.35 |
|  |  |  |  |  |  |  |  |  |  |  |
| **Kėlimas į aukštesnę klasę** | *1–4 kl.* | | *5–8 kl.* | | *9–10 kl.* | | *11–12 kl.* | | **Iš viso** | |
| *Sk.* | ***Proc.*** | *Sk.* | ***Proc.*** | *Sk.* | ***Proc.*** | *Sk.* | ***Proc.*** | *Sk.* | ***Proc.*** |
| Skirti papildomi darbai | 0 | 0 | 5 | 6.10 | 6 | 15.79 |  | 0.00 | 11 | 4.91 |
| Palikta kartoti kursą |  | 0.00 |  | 0.00 | 1 | 2.63 |  | 0.00 | 1 | 0.45 |
| Iškelta į aukštesnę klasę su nepatenkinamu pažymiu |  |  |  |  |  |  |  |  | 0 |  |

**2.3. Pagrindinio ugdymo pasiekimai:**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Dalykas | Išlaikymas | | | Įvertinimo vidurkis % | | | | | | Nuokrypis | | |
| Metinis | | | PUPP | | |
|  | 2015 m. | 2016 m. | 2017m | 2015 m. | 2016 m. | 2017m. | 2015 m. | 2016 m. | 2017m. | 2015 m. | 2016 m. | 2017m. |
| Lietuvių kalba | 96,15% | 100% | 100% | 6,7 | 6,45 | 5.35 | 6,04 | 6,55 | 5.59 | -0,66 | -0,10 | -0.24 |
| Matematika | 80% | 100% | 100% | 5,7 | 6,05 | 5.65 | 4,8 | 6,09 | 5 | -0,9 | -0,04 | 0.65 |

**2.4. Valstybinių egzaminų rezultatai 2017 m.:**

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Dalykas | Laikė | | | Išlaikė | | | % | | | | 50-100 | | | % | | Balų vidurkis | | | |
| 2016 m. | | 2017m | 2016 m. | | 2017m | 2016 m. | | | 2017m | 2016 m. | | 2017m | 2016 m. | 2017m | 2016 m. | | | 2017m |
| Lietuvių kalba | 11 | | 11 | 8 | | 11 | 72,73 | | | 100 | 1 | | 2 | 9,09 | 18.18 | 30,25 | | | 35.82 |
| Matematika | 10 | | 6 | 9 | | 5 | 90 | | | 83.33 | 0 | | 2 | 0 | 33.33 | 30,38 | | | 42.4 |
| Informatika | - | | 1 | - | | 1 | - | | | 100 | - | | - | - | - | - | | | 30 |
| Biologija | 2 | | 8 | 2 | | 6 | 100 | | | 75 | 1 | | 1 | 50 | 12.5 | 54,5 | | | 36 |
| Istorija | 11 | | 12 | 10 | | 12 | 90,91 | | | 100 | 1 | | 3 | 9,09 | 25 | 31,3 | | | 43.16 |
| Fizika | 5 | | 3 | 5 | | 3 | 100 | | | 100 | 1 | | 0 | 20 | 0 | 36 | | | 30.67 |
| Chemija | - | | - | - | | - | - | | | - | - | | - | - | - | - | | | - |
| Anglų k. | 11 | | 6 | 10 | | 6 | 90.9 | | | 100 | 2 | | 2 | 18.18 | 33.33 | 37.4 | | | 50.83 |
| Geografija | 10 | | 7 | 10 | | 7 | 100 | | | 100 | 1 | | 0 | 10 | 0 | 38.5 | | | 31 |
|  |  |  | | |  | | |  |  | | | | | |  | |
| Metai | Kandidatų sk. | | | Iš viso laikė VBE | | | | | Išlaikė | | | | | | Išlaikė 50-100 | | | | |
| 2015 | 30 | | | 68 | | | | | 62 | | | 91.18 % | | | 13 | | | 19.12 % | |
| 2016 | 24 | | | 61 | | | | | 55 | | | 90.16% | | | 7 | | | 11.48% | |
| 2017m. | 17 | | | 54 | | | | | 51 | | | 94.44 | | | 10 | | | 18.52 | |

**3. Komunikavimo tinklas, informacinės veiklos ir sklaidos sistema.**

Gimnazijoje yra informatikos kabinetas, planai aprūpintas IKT. Visose klasėse yra kompiuterizuotos mokytojų darbo vietos su interneto prieiga, projektoriais. Geografijos kabinete naudojamas mažasis (15 planšetinių kompiuterių ir vienas nešiojamas kompiuteris) mobiliosios įrangos komplektas (ŠAC projektas „Technologijų, menų ir gamtos mokslų infrastruktūra“). Biologijos kabinete yra interaktyvi lenta. Septynios kompiuterizuotos mokinių darbo vietos fizikos kabinete, aštuonios bibliotekoje. 2017 metais įsigyta 15 nešiojamų kompiuterių. Gimnazijoje naudojamas elektroninis dienynas – „Mano dienynas“.

Gimnazijos internetinė svetainė <http://www.luoke.telsiai.lm.lt/>;

Gimnazijos Facebook paskyra: <https://www.facebook.com/Luok%C4%97s-gimnazija-1531645257070140/?fref=ts>,

Gimnazijos mokinių savivaldos veikla viešinama Facebook paskyroje https://www.facebook.com/profile.php?id=100010927148568&fref=ts

**4. Gimnazijos įsivertinimo išvados.**

Luokės Vytauto Kleivos gimnazijos 2016 m. plačiojo įsivertinimo rezultatai (2017 m. platusis įsivertinimas nebuvo vykdomas).

|  |  |  |
| --- | --- | --- |
| Didžiausi privalumai | Didžiausi trūkumai | Giluminiam vertinimui pasirinkti mokyklos veiklos aspektai |
| 4.3.2. Nuolatinis profesinis tobulėjimas  3.2.1. Mokymasis ne mokykloje  4.2.3. Mokyklos tinklo veika  4.1.3. Mokyklos savivalda | 1.2.1. Mokinio pasiekimai ir pažanga  1.1.1. Asmenybės tarpsmas  4.2.1. Veikimas kartu | 1.1.1. Asmenybės tarpsmas  1.2.1. Mokinio pasiekimai ir pažanga  1.2.2. Mokyklos pasiekimai ir pažanga  4.2.1. Veikimas kartu |

**5. Giluminio įsivertinimo SSGG analizė.**

|  |  |
| --- | --- |
| **Stiprybės**  Gimnazijoje mokytojai mokinius moko bendrauti, padėti vienas kitam, suprasti mokymosi svarbą gyvenime.  Aktyvi ugdymo karjerai veikla padeda mokiniams sužinoti apie tolimesnio mokymosi ir karjeros galimybes.  Vykdoma IG-IIG kl. mokinių projektinė veikla ugdo praktinės veiklos ir viešo kalbėjimo įgūdžius.  Dalykų konsultacijos ir namų darbų klubas padeda, norintiems mokiniams, įveikti mokymosi sunkumus ir siekti geresnių rezultatų.  Individualūs mokinių pasiekimai ir pastangos matomi, pripažįstami ir skatinami. ( padėkos, pagyrimai , viešinimas stende, Kovo 11-osios nominacijos)  Aktyvus pradinių klasių mokinių ir mokytojų dalyvavimas konkursuose, renginiuose, parodose.  Vyresnių klasių vykdomos pilietinės akcijos, renginių organizavimas.  Puoselėjamos senos ir kuriamos naujos tradicijos.  Atnaujinta sporto salė sudaro geras galimybes mokiniams sportuoti. | **Silpnybės**  Tik keletas mokinių dalyvauja visuomeninių organizacijų veikloje. (Raudonojo kryžiaus, šaulių ir kt.)  Tik apie pusė mokinių domisi politika ir kultūriniais įvykiais, mažai teikia pasiūlymų dėl renginių klasėse ir gimnazijoje.  Pamokose trūksta užduočių diferencijavimo pagal mokinių gebėjimus.  Labiausiai mokymosi motyvacijos trūksta pagrindinio ugdymo pakopos mokiniams.  Svyruojantys mokinių mokymosi pasiekimai.  Mokinių ir gimnazijos pasiekimų rezultatais mažai domisi vyresnių klasių mokinių tėvai.  Gimnazijos personalas ne visada yra solidari bendruomenė. |
| **Galimybės**  Šalies politika ankstinti privalomą ugdymo procesą.  Kitokios švietimo / ugdymo kultūros poreikis.  Jaunimo organizacijų įvairovė Telšiuose.  Papildomos Europos sąjungos, Švietimo ir mokslo ministerijos, Kultūros rėmimo fondų, Telšių rajono savivaldybės, Gamtosauginių mokyklų programos, sveikatą stiprinančių mokyklų tinklo projektų ir 2% gyventojų pajamų mokesčio lėšos. | **Grėsmės**  Blogėjanti mokinių fizinė sveikata.  Mažėjantis gyventojų skaičius Luokės seniūnijoje.  Neaiški situacija, susijusi su mokytojų etatinio darbo užmokesčio sistemos įvedimu (gali trūkti kai kurių dalykų mokytojų specialistų ar gali tekti kai kuriuos atleisti). |

**6. 2017 m. giluminio veiklos įsivertinimo apibendrinimas:**

**1.1.1. Asmenybės tarpsmas.** Išvados

|  |  |
| --- | --- |
| Stiprieji gimnazijos veiklos aspektai | **Gyvenimo planavimas:** Aktyvi ugdymo karjerai veikla padeda pasirinkti ugdymosi sritis ir mokomuosius dalykus vyresnėse klasėse, bei sužinoti apie tolimesnio mokymosi ir karjeros galimybes. |
| Tobulinti gimnazijos veiklos aspektai | **Socialumas:** Daigiau nei pusė pagrindinio ugdymo koncentro mokinių nenori bendradarbiauti, dalyvauti bendrose veiklose, prisiimti atsakomybę, konstruktyviai spręsti konfliktus.  Didėjantys mokinių netinkamo elgesio atvejai.  Mokinių apklausos duomenimis tik apie 50 proc. mokinių domisi politika ir kultūriniais įvykiais, penktadalis yra aktyvūs ir visur dalyvauja, apie 70 proc. mokinių dalyvauja, kai liepia mokytojai ar draugai, apie 10 proc. niekur nedalyvauja, nes nepatinka.  Tik nedidelė dalis mokinių dalyvauja visuomeninių organizacijų veikloje. ( Raudonojo kryžiaus, jaunimo užimtumo, šaulių ir kt.) |
| Rekomendacijos veiklos tobulinimui | Bendrų susitarimų visiems mokytojams laikymasis.  Iškilus sunkesniems mokinių nusižengimo atvejams kviestis kitų institucijų specialistus.  Siūlymas mokiniams dalyvauti įvairių organizacijų veikloje ugdant pilietiškumą.  Susitikimų su žymiais žmonėmis, kurie motyvuotų siekti užsibrėžtų tikslų, padėtų spręsti problemas, įsitraukti į bendruomenės gyvenimą organizavimas.  Didesnį dėmesį skirti karjeros planavimui jau nuo žemesnių klasių. |

**1.2.1. Mokinio pasiekimai ir pažanga.** Išvados

|  |  |
| --- | --- |
| Stiprieji gimnazijos veiklos aspektai | **Pasiekimų asmeniškumas:** Vykdoma IG-IIG kl. mokinių projektinė veikla ugdo praktinės veiklos ir viešo kalbėjimo įgūdžius.  Dalykų konsultacijos ir namų darbų klubas padeda, norintiems mokiniams, įveikti mokymosi sunkumus ir siekti geresnių rezultatų.  Individualūs mokinių pasiekimai ir pastangos matomi, pripažįstami ir skatinami. ( padėkos, pagyrimai , viešinimas stende, Kovo 11-osios nominacijos)  IVG klasės mokinė dalyvavo vasarą savanoriavimo projekte  Portugalijoje.  Aktyvus pradinių klasių mokinių ir mokytojų dalyvavimas konkursuose, renginiuose, parodose.  Vyresnių klasių vykdomos pilietinės akcijos, renginių organizavimas. |
| Tobulinti gimnazijos veiklos aspektai | **Visybiškumas:** Nemažai daliai mokinių trūksta bendrųjų ir dalykinių kompetencijų, teorinės medžiagos ir išmoktų dalykų pritaikymo praktikoje. Silpni mokėjimo mokytis kompetencijos gebėjimai.  **Pažangos pastovumas** Apie 50 proc. apklaustų tėvų ir pačių mokinių teigia , kad pamokose trūksta užduočių diferencijavimo pagal mokinių gebėjimus.  Labiausiai mokymosi motyvacijos trūksta pagrindinio ugdymo pakopos mokiniams.  Svyruojantys mokinių mokymosi pasiekimai. |
| Rekomendacijos veiklos tobulinimui | Individualūs pokalbiai su mokiniais ir jų tėvais.  Mokymo ir praktinių įgūdžių stiprinimas organizuojant netradicines ir integruotas pamokas.  Siekiant patenkinti mokymo stilių įvairovę ir skirtingas mokymosi sąlygas, taikyti pamokose šiuolaikines informacines technologijas ir kuo įvairesnius mokymo metodus.  Mokytojai skirdami mokiniams namų darbų užduotis turėtų jas diferencijuoti, patarti kur ir kaip susirasti informaciją, leisti pasirinkti užduočių atlikimo būdą.  Dalyvauti olimpiadose, konkursuose, pilietinėse akcijose, skatinti  savanoriavimą. |

**1.2.2. Mokyklos pasiekimai ir pažanga.** Išvados

|  |  |
| --- | --- |
| Stiprieji gimnazijos veiklos aspektai | **Stebėsenos sistemingumas:** Gimnazijoje analizuojami apibendrinti, susumuoti atskiro mokymosi laikotarpio ar mokymosi pagal tam tikrą programą rezultatai ( standartizuotų testų, PUPP, BE, įvairių tyrimų ).  Sistemingai aptariami mokinių klasių pasiekimų pažangos ir mokymosi sunkumų dinamika.  **Atskaitomybė:** Gimnazija atsakingai teikia duomenis apie mokinių ir gimnazijos pasiekimus įvairioms interesų grupėms: steigėjui, valstybinėms institucijoms, mokinių tėvams, vietos bendruomenei. |
| Tobulinti gimnazijos veiklos aspektai | **Rezultatyvumas:**  Dalis mokinių, tėvų ir jau baigusių absolventų nėra patenkinti gimnazijos indeliu ugdant asmenybes – tikslais, ugdymo būdais, rezultatais.  Didžiosios dalies mokinių mokymosi pasiekimai yra tik patenkinami.  Mokinių ir gimnazijos pasiekimų rezultatais mažai domisi vyresnių klasių mokinių tėvai. Trūksta tėvų ir mokinių atsakomybės dėl mokymosi, namų darbų darymo, lankomumo. |
| Rekomendacijos veiklos tobulinimui | Tradicijų puoselėjimas stiprinant gimnazijos įvaizdį Luokės bendruomenėje.  Aktyvesnis bendradarbiavimas su kitomis mokymo institucijomis ir socialiniais partneriais.  Ugdymo proceso koregavimas atsižvelgiant į turimą vertinimo informaciją ir tyrimų duomenis.  Konsultacijos, namų darbų klubas.  Ugdymo aplinkos modernizavimas.  Gimnazijos veiklos ir mokinių pasiekimų viešinimas spaudoje ir socialiniuose tinkluose.  Panaudoti tėvų gebėjimus ir paramą ugdymo proceso tobulinimui. |

**4.2.1.Veikimas kartu.** Išvados

|  |  |
| --- | --- |
| Stiprieji gimnazijos veiklos aspektai | **Kolegialus mokymasis:** Mokytojai mokosi vieni iš kitų: dalindamiesi patirtimi, atradimais, studijuodami šaltinius, stebėdami kolegų pamokas, dalyvaudami seminaruose. |
| Tobulinti gimnazijos veiklos aspektai | **Bendradarbiavimo kultūra:** Gimnazijos personalas ne visada yra solidari bendruomenė. Vyrauja susiskirstymas į grupes. Didėjanti tarpusavio konkurencija. Susitarimų nesilaikymas, nesusikalbėjimas. |
| Rekomendacijos veiklos tobulinimui | Kolegialus mokymasis, kai mokytojai mokosi vieni iš kitų, dalijasi savo patirtimi.  Periodiškai organizuojamos mokytojų mokymosi išvykos, skirtos akiračiui plėsti ir mokinių ugdymo turiniui praturtinti.  Šventiniai gimnazijos bendruomenės vakarai. |

1. **2018 M.VEIKLOS TIKSLAI, UŽDAVINIAI, PRIEMONĖS, PASIEKTAS REZULTATAS**

**7. 2018 m. keliami tikslai:**

1. TIKSLAS: Siekti kiekvieno mokinio pažangos augimo

|  |  |  |  |  |  |  |
| --- | --- | --- | --- | --- | --- | --- |
| UŽDAVINIAI | | Priemonės | Terminas | Atsakingas | Laukiamas rezultatas | Pastabos |
| Eil.Nr. | Uždavinys |
| 1. | Stiprinti mokinių norą mokytis, atsakomybę, pasitikėjimą savo jėgomis | * 1. Mokinio savęs pažinimo klasės valandėlių organizavimas. | Visus metus | D. Štramaitienė, klasių vadovai | Kiekvienoje klasėje organizuota po 2 užsiėmimus, mokinių, teigiančių, kad individualių pokalbių metu reflektavo savęs pažinimą dalis – 70% (apklausa) |  |
| * 1. Asmens pažangos lapo pildymas, pokyčių kreivės analizė. | Kartą per mėnesį | D. Štramaitienė, klasių vadovai | 35 % mokinių geba planuoti ir analizuoti asmeninę pažangą, nustatyti sėkmės kriterijus ir tobulintinas sritis (mokinių asmeninės pažangos aplankai). |  |
| * 1. Individualių pokalbių „Klasės vadovas+mokinys“, kuriuose kiekvienas mokinys turi galimybę reflektuoti savęs pažinimą, organizavimas. | Visus metus | Klasių vadovai | Mokinių, teigiančių, kad individualių pokalbių metu reflektavo savęs pažinimą dalis – 70% (apklausa) |  |
| * 1. Pažangos aptarimai dalykų pamokose. | Nuolat | R. Petkuvienė, dalykų mokytojai | 35 % mokinių geba planuoti ir analizuoti asmeninę pažangą, nustatyti sėkmės kriterijus ir tobulintinas sritis (mokinių asmeninės pažangos aplankai). |  |
| * 1. Ikimokyklinės ir priešmokyklinės grupės vaikų pasiekimų rekomendacijų paruošimas ir aptarimas su tėvais | Birželis | D. Štramaitienė | Numatytos priemonės, būdai, taikytini konkretiems mokiniams, siekiant mokymosi pažangos. |  |
| * 1. Pradinio ugdymo baigimo pasiekimų ir pažangos įvertinimo aptarimas su tėvais ir 5 klasėje dėstančiais mokytojais | Birželis-rugpjūtis | D. Štramaitienė, V. Šiaulienė | Numatytos priemonės, būdai, taikytini konkretiems mokiniams, siekiant mokymosi pažangos. |  |
| * 1. Klasės bendruomenės stiprinimo užsiėmimų, kuriuose atliekamos užduotys, leidžiančios pažinti save, suplanavimas ir organizavimas. | Visus metus | D. Štramaitienė, klasių vadovai | Kiekvienoje klasėje organizuota po 2 užsiėmimus, Mokinių, teigiančių, kad individualių pokalbių metu reflektavo savęs pažinimą dalis – 60% (apklausa) |  |
| * 1. Individualios mokinių pažangos aptarimai pagal klases | 2 kartus per metus | Dalykų mokytojai, klasių vadovai | Mokytojai geriau pažįsta mokinius, dalijasi ugdymo-mokymo patirtimi. Gerėja mokinių rezultatai. |  |
| * 1. Pamokų netradicinėse erdvėse organizavimas. | Birželis | D. Štramaitienė, R. Petkuvienė, metodinių grupių pirmininkai | Stebėtos pamokos, pranešimas mokytojų taryboje. Ne mažiau kaip 2 pamokos kiekvienas dalyko mokytojas. |  |
| * 1. Integruotų pamokų organizavimas. | Spalis | D. Štramaitienė, R. Petkuvienė, metodinių grupių pirmininkai | Stebėtos pamokos, pranešimas mokytojų taryboje. Remdamiesi įgytomis žiniomis, mokiniai tobulina atskirų mokomųjų dalykų ir tarpdalykinius įgūdžius. |  |
| * 1. Kolegialaus grįžtamojo ryšio panaudojimas stebint mokinių išmokimo įsivertinimą. | Lapkritis | D. Štramaitienė, R. Petkuvienė, metodinių grupių pirmininkai | Stebėtose pamokose (50%) visi mokiniai įsivertina savo veiklą. |  |
| * 1. Pamokų, naudojant IT, organizavimas. | Lapkritis-gruodis | R. Buivydienė | Stebėtos pamokos, pranešimas mokytojų taryboje  Šiuolaikinėmis priemonėmis aprūpinti 100 proc. kabinetų,  padaugės pamokų, kuriose naudojamos IKT, pamokos  vaizdingesnės, įtaigesnės, labiau susietos su praktika. |  |
| 2 | Efektyvinti pagalbos mokiniui teikimą | * 1. Konsultacijų organizavimas. | Visus metus | VGK, D. Štramaitienė | Laiku ir tinkamai suteikta pagalba mokiniams po ligos, 50 % sumažėję neigiamus įvertinimus pusmetyje turinčių mokinių. |  |
| * 1. Namų darbų klubo veiklos plėtojimas. | Visus metus | D.Grubliauskienė, R.Petkuvienė | 75 % klasės mokinių sistemingai ruošia namų darbus |  |
| * 1. Pagalbos mokiniui specialistų, mokytojo padėjėjo, pailgintos dienos grupės auklėtojo darbo įvertinimo organizavimas | Birželis | D.Štramaitienė | Numatyti darbo kokybės gerinimo būdai. |  |
| * 1. Psichologinės ir socialinės pagalbos teikimo galimybių VGK ir mokytojų tarybos posėdžiuose aptarimas. | Rugpjūtis | D.Štramaitienė | Numatyti darbo kokybės gerinimo būdai |  |
| * 1. Mokymosi pagalba pamokoje kaip grįžtamasis ryšys, mokymosi koregavimas. | Gruodis | D. Štramaitienė, R. Petkuvienė | Mokiniams laiku suteikiama mokymosi pagalba pamokoje. Pranešimas mokytojų taryboje. |  |
| * 1. Tyrimas „Mokymosi motyvacijos stokos priežastys IG klasėje“ | Balandis | D. Strėlkuvienė | Nustatytos motyvacijos stokos priežastys, numatytos ir įgyvendintos priemonės motyvacijai didinti. |  |
| * 1. „Mokinys mokiniui“ pagalbos teikimo organizavimas. | Gegužė | VGK, D. Štramaitienė | 3 mokiniai tiesiogiai perdavė savo patirtį savanoriškai, tai paskatino savanorystę, neformalų bendradarbiavimą. |  |
| * 1. Mokymosi pagalbos teikimas mokiniams, besiruošiantiems olimpiadoms, konkursams ir pan. | Gruodis-sausis | VGK, D. Štramaitienė | Sėkmingas mokinių dalyvavimas olimpiadose, konkursuose. |  |
| * 1. Atvykusių mokinių adaptacijos tyrimas. | Spalis | D. Strėlkuvienė | Išsiaiškinta naujai atvykusių mokinių savijauta gimnazijoj, kylantys sunkumai ir problemos, numatytos priemonės mokinių savijautai gerinti. |  |
| * 1. Paskaitos mokiniams: „Patyčios. Pastebėk, atpažink, reaguok“   „Mokinių teisės ir pareigos“ | Balandis, spalis | D. Strėlkuvienė | Mokinių, teigiančių, kad mokykloje gerai sutaria su kitais dalis – 80%. |  |
| * 1. Individualios konsultacijos dėl IUP | Gegužė-birželis | R. Petkuvienė | Mokiniai kryptingai  renkasi tolimesnį kelią ir į tai atsižvelgdami tikslingai pasirengia individualius ugdymo(si) planus. |  |
| * 1. Individualizavimas, personalizavimas ir diferencijavimas pamokoje | Spalis-lapkritis | R. Petkuvienė, D.Štramaitienė | Stebėtos pamokos, pranešimas mokytojų taryboje |  |
| * 1. Sistemingos lankomumo kontrolės vykdymas. | Visus metus | VGK, D. Strėlkuvienė | 10 % mokinių pagerės mokymosi kokybė, motyvacija. |  |
| 3 | Skatinti mokinių lyderystę | 3.1. I-IIG projektinių darbų vykdymas | Visus metus | E. Knystautienė | 99% I-II G mokinių vykdys projektinius darbus, įgis mokslinio, tiriamojo, kūrybinio darbo įgūdžių, geriau pasirengs universitetinėms studijoms, lengviau adaptuotis šiuolaikinėje aplinkoje. |  |
| 3.2. Integruotos veiklos dienos, kuomet mokinių grupės formuojamos iš įvairaus amžiaus (1-8 klasių) mokinių (asmeninio projekto ar grupinio tyrimo atlikimas), organizavimas | Rugsėjis | R. Petkuvienė, D. Štramaitienė | Vadovaudamiesi turimomis žiniomis, įgūdžiais bei vertybėmis, mokiniai mokosi imtis veiksmų. Sąmoningas mokymasis per aktyvią mokinių veiklą |  |
| 3.3. Organizuoti susitikimus su žymiais žmonėmis, gimnazijos abiturientais, NVO atstovais. | Visus metus | D. Grubliauskienė | 3 susitikimai. Mokiniams pateikiama universali, reikšminga ir aktuali informacija |  |
| 3.4. Dalyvavimas konkursuose, olimpiadose | Visus metus | Dalykų mokytojai | Tėvų, teigiančių, kad mokykla sėkminga, dalis – 70% |  |
| 3.5. 5-8 ir I-IIIG klasių organizuota ir įgyvendinta) kūrybinė gerų darbų akcija, į kurią įtraukiami tėvai. | Visus metus | Klasių vadovai, D.Štramaitienė | Suorganizuotos 5 akcijos, ugdančios pilietiškumą ir skatinančios savanorystę. |  |

1. TIKSLAS: Stiprinti mokytojų atsakomybę už ugdymo(-si) kokybę.

|  |  |  |  |  |  |  |
| --- | --- | --- | --- | --- | --- | --- |
| UŽDAVINIAI | | Priemonės | Terminas | Atsakingas | Laukiamas rezultatas | Pastabos |
| Eil.Nr. | Uždavinys |
| 1. | Plėtoti mokytojų patirties sklaidą ir bendradarbiavimą, siekiant mokinių ugdymo(-si) pažangos | * 1. Mokymosi rezultatų (PUPP, VBE, NMPT ir kt.) aptarimai metodinėse grupėse, mokytojų taryboje. | Birželis, rugpjūtis | R. Petkuvienė, D. Štramaitienė | Pasiekimų rezultatų gerėjimas lyginant su praėjusių metų rezultatais. |  |
| * 1. Kvalifikacijos kėlimas už rajono ribų (šalyje, užsienyje). | Visus metus | R. Buivydienė | 50% mokytojų, atnaujinę žinias, tobulina savo veiklą. |  |
| * 1. Kvalifikacijos kėlimas nuotoliniu būdu (VIP programa Pedagogas.lt) | Visus metus | R. Buivydienė | 70% mokytojų, atnaujinę žinias, tobulina savo veiklą. |  |
| * 1. Projekto „Matematikos mokymosi rezultatų gerinimas per mokinių tarpusavio mokymąsi ir mokytojų bendravimą naudojantis grupinės dinamikos galimybėmis“ bendradarbiaujant su kitomis šalies mokyklomis įgyvendinimas. | Visus metus | R. Buivydienė | 6 mokytojai, 6 kl. mokiniai. Gerėjantys mokinių matematikos rezultatai. |  |
| * 1. Edukacinių išvykų organizavimo tobulinimas. | Visus metus | R. Buivydienė | Įvairių edukacinių išvykų metu atliktos individualios užduotys, pradėtas kaupti edukacinių veiklų užduočių ir vaizdo archyvas. 3 užduočių pavyzdžiai. |  |
| 2. | Skatinti mokytojus reflektuoti savo veiklą | * 1. Projektas „Žaliasis tušinukas“ (mokinių darbų vertinimas per pozityvą). | Spalio mėn. | R. Buivydienė | 6 mokytojai pildo mokytojo dienoraštį, rezultatai aptarti metodinėse grupėse. |  |
| * 1. „Kolega kolegai“. Kolegų pamokų stebėjimas ir aptarimas. | Visus metus | R. Petkuvienė, metodinių grupių pirmininkai | 60% mokytojų stebėjo ir aptarė bent vieną kolegų pamoką, pildė pamokų stebėjimo protokolus, geba vertinti savo ir kolegų pamoką. |  |
| * 1. Pedagoginės veiklos vertinimo bei įsivertinimo tobulinimas | Birželis | Metodinių grupių pirmininkai | 80% mokytojų analizuoja, vertina savo veiklą, pateikia užpildytas savianalizės lenteles. |  |
| * 1. Savo profesinės praktikos pagrindu inicijuojamos sutelktos diskusijos grupės. | Visus metus | Metodinių grupių pirmininkai | 40% mokytojų |  |
| 3. | Diferencijuoti, individualizuoti ir personalizuoti ugdymą, planuojant užduotis ir veiklas pamokose bei skiriant namų darbus. | * 1. Kvalifikacijos tobulinimo bei savišvietos diferencijavimo, individualizavimo ir personalizavimo klausimais organizavimas | Rugpjūtis | R. Buivydienė | 1 seminaras mokykloje, dalyvauja ir įgytas žinias taiko 70%mokytojų. |  |
| * 1. Užduočių veiklų diferencijavimui, individualizavimui ir suasmeninimui paieška ir taikymas. | Visus metus | R. Petkuvienė, D. Štramaitienė | 50 % stebėtų pamokų mokiniams pateikiamos diferencijuotos užduotys, sudaromos sąlygos rinktis skirtingo lygmens užduotis. |  |
| * 1. Užduočių, skirtų mokymosi veiklai diferencijuoti ir individualizuoti, rengimas ir taikymas kiekvienoje pamokoje. | Visus metus | R. Petkuvienė, D. Štramaitienė | 50 % stebėtų pamokų pateikiamos skirtingos užduotys gerai besimokantiems ir silpniems mokiniams (testai, kontroliniai darbai, papildomos užduotys, namų darbų užduotys). |  |
| * 1. Mokinių gabumų ir talentų ugdymas taikant įvairias mokymo(si) strategijas. | Visus metus | R. Petkuvienė, D. Štramaitienė | 50 % stebėtų pamokų protokoluose fiksuotas gabių mokinių darbų individualizavimas. |  |

1. TIKSLAS. Tobulinti bendradarbiavimą su tėvais.

|  |  |  |  |  |  |  |
| --- | --- | --- | --- | --- | --- | --- |
| UŽDAVINIAI | | Priemonės | Terminas | Atsakingas | Laukiamas rezultatas | Pastabos |
| Eil.Nr. | Uždavinys |
| 1. | Stiprinti tėvų įsitraukimą į ugdymo procesą | * 1. Naujų bendradarbiavimo su tėvais formų paieška. | Visus metus | D. Štramaitienė | Klasių tėvų iniciatyvų skaičius – 2. |  |
| * 1. Tėvų aktyvinimas dalyvauti gimnazijos veiklose. | Visus metus | D. Štramaitienė, D. Grubliauskienė | Renginiuose dalyvauja tėvai (Kaziuko mugė, Kovo 11-osios šventė, Šeimos diena ir kt.). |  |
| * 1. Trišalių pokalbių (mokinys+tėvai+mokytojas“ organizavimas. | Visus metus | D. Štramaitienė, klasių vadovai | Tėvai įtraukti į pagalbos mokantis teikimą. Rodiklis – tėvų, teigiančių, kad yra įtraukiami į vaiko mokymosi sėkmių aptarimus dalis –50% (apklausa) |  |
| * 1. Tėvų profesinės patirties/pomėgių pamokų organizavimas | Visus metus | D. Štramaitienė, |klasių vadovai | Suorganizuota 10 užsiėmimų. |  |
| 2. | Plėtoti tėvų švietimą | 2.1. Tėvų (globėjų) mokymų organizavimas. | Balandis, lapkritis | D. Grubliauskienė | Suorganizuoti 2 mokymai tėvams. Juose dalyvauja 20% tėvų. |  |
| 2.2. Aktualios informacijos tėvams pateikimas socialiniuose tinkluose, el dienyne ir gimnazijos interneto tinklapyje. | Nuolat | Bendradarbiavimo su tėvais darbo grupė, soc.pedagogas | Tėvų, teigiančių, kad gauna pakankamai informacijos apie vaikų ugdymą dalis – 75%. |  |

1. TIKSLAS. Stiprinti bendruomeniškumą, pozityvų ir atsakingą bendradarbiavimą, puoselėjant gimnazijos tradicijas ir kuriant naujas

|  |  |  |  |  |  |  |
| --- | --- | --- | --- | --- | --- | --- |
| UŽDAVINIAI | | Priemonės | Terminas | Atsakingas | Laukiamas rezultatas | Pastabos |
| Eil.Nr. | Uždavinys |
| 1. | Kuriant saugią ir patrauklią mokyklą, formuoti mokinių vertybines nuostatas. | * 1. Dalyvavimas prevencinėje programoje Lions Quest „Paauglystės kryžkelės“ | Visus metus | VGK, D. Štramaitienė | Mokinių, teigiančių, kad mokykloje gerai sutaria su kitais dalis – 80%. |  |
| * 1. Mokinių skatinimo ir drausminimo tvarkos peržiūra ir tobulinimas | Gegužė | VGK, D. Štramaitienė | Mokinių, teigiančių, kad mokykloje gerai sutaria su kitais dalis – 80%. |  |
| * 1. Bendruomeniškumą stiprinančių renginių organizavimas:   Savaitė be patyčių,  Tolerancijos diena,  Draugystės arbatėlė;  Pyragų diena. | Visus metus | Atsakingi mokytojai | Mokinių, teigiančių, kad mokykloje gerai sutaria su kitais dalis – 80%. |  |
| * 1. Dalyvavimas Mokinių parlamento iniciatyvoje Emocija+ | Visus metus | D.Grubliauskienė | Mokinių, teigiančių, kad mokykloje gerai sutaria su kitais dalis – 80%. |  |
| 2. | Kurti bendradarbiavimą skatinančias edukacines erdves | 2.1. Skaitymo erdvės įrengimas III aukšto koridoriuje prie skaityklos. | Per 2018 metus. | R. Skridailienė | Įrengta erdvė, skatinanti mokinius bendrauti ir bendradarbiauti, skaityti. |  |
| 2.2. Mokymosi erdvės gimnazijos sode įrengimas. | Per 2018 metus. | V. Skridaila | Įrengta erdvė, skatinanti mokinius bendrauti ir bendradarbiauti. |  |
| 2.3 Naujų patrauklių stendų sukūrimas koridoriuje iki aktų salės. | Per 2018 metus. | G. Jankauskas | Pagražėjusi erdvė iki aktų salės. |  |
| 3. | Kurti teigiamą gimnazijos įvaizdį bendruomenėje | 3.1. Gimnazijos internetinės svetainės informatyvumo gerinimas, informacijos facebook gimnazijos grupėje skelbimas. | Visus metus | D. Ivanovienė, G. Bielskis | Tėvų, teigiančių, kad gauna pakankamai informacijos apie vaikų ugdymą dalis – 80%. |  |
| 3.2. Bendruomenės sveikinimas Vasario 16-osios proga (Valstybės atkūrimo šimtmečio proga) | Vasario mėn. | A. Kačinauskienė, D. Mikulėnienė | Daugėja teigiamų atsiliepimų apie gimnazijos veiklą. |  |
| 3.3. Kovo 11-osios šventės organizavimas, įtraukiant bendruomenę. | Kovo mėn. | R. Buivydienė, D. Grubliauskienė | Daugėja teigiamų atsiliepimų apie gimnazijos veiklą, didėja mokinių mokymosi motyvacija, stiprėja tapatumo jausmas. |  |
| 3.4. Tradicinės šeimos dienos organizavimas | Gegužės mėn. | A. Luokšienė, D. Račkauskas, R. Petkuvienė, D. Štramaitienė | Daugėja teigiamų atsiliepimų apie gimnazijos veiklą, didėja mokinių mokymosi motyvacija, stiprėja tapatumo jausmas. |  |
| 3.5. Mokyklos Luokėje 370 metų paminėjimas. | Spalio mėn. | D. Grubliauskienė, D. Mikulėnienė | Daugėja teigiamų atsiliepimų apie gimnazijos veiklą, stiprėja tapatumo jausmas. |  |
|  |  | 3.6. Gimnazijos atributikos atnaujinimas | Visus metus | D. Jonauskienė, D. Soltanienė, G. Jankauskas | Sukurtos reklaminės priemonės su gimnazijos atributika. |  |

**III. SAVIVALDOS INSTITUCIJŲ POSĖDŽIAI**

**8. Planuojami savivaldos institucijų posėdžiai:**

**8.1. Mokytojų tarybos posėdžiai:**

|  |  |  |  |
| --- | --- | --- | --- |
| Eil. Nr. | Posėdžio tema | Atsakingas asmuo arba vykdytojas | Vykdymo terminas |
| 1. | I pusmečio rezultatų aptarimas. | Klasių vadovai, soc. pedagogas, pavaduotojos ugdymui. | 2018-02 |
| 2. | Leidimas laikyti BE. Dėl 1-5 klasių mokinių kėlimo į aukštesnę klasę. | R. Buivydienė,  R. Petkuvienė | 2018-05 |
| 3. | II pusmečio ir metinis mokinių pažangumas ir lankomumas. Ugdymo plano 2017-2018 m. m. aptarimas. Dėl 6-11 klasių kėlimo į aukštesnę klasę. Pamokų netradicinėse erdvėse organizavimas mūsų gimnazijoje. Namų darbų klubo veiklos efektyvumas. Konsultacijų efektyvumas. | Klasių vadovai, soc. pedagogas, pavaduotojos ugdymui. | 2018-06 |
| 4. | 2017-2018 m. m. ugdomojo proceso, BE ir PUPP rezultatų, dalyvavimo olimpiadose, konkursuose ir varžybose analizė. 2017-2018 m. m. Ugdymo plano tvirtinimas. Gabių vaikų ugdymo galimybės. | R. Petkuvienė, D. Štramaitienė | 2018-08 |
| 5. | Penktokų adaptacija. Patyčių paplitimas mokykloje. Kolegialus grįžtamojo ryšio panaudojimas stebint mokinių išmokimo įsivertinimą. Individualizavimas, diferencijavimas, personalizavimas pamokoje. | D. Strėlkuvienė, D. Štramaitienė, D. Strėlkuvienė | 2018-11 |
| 6. | 2017 metų gimnazijos veiklos analizė. Mokyklos veiklos kokybės įsivertinimo rezultatai. Pagalba mokiniui – saugaus ir įvairius gebėjimus atitinkančio ugdymo pagrindas. | R. Buivydienė, R. Petkuvienė, D. Štramaitienė | 2018-12 |

**8.2. Gimnazijos tarybos posėdžiai:**

|  |  |  |  |
| --- | --- | --- | --- |
| Eil. Nr. | Posėdžio tema | Atsakingas asmuo arba vykdytojas | Vykdymo terminas |
| 1. | Dėl 2017 m. veiklos ataskaitos tvirtinimo, 2018 m. veiklos plano, gaunamų 2% gyventojų paramos lėšų panaudojimo, mokytojų ir pagalbos mokiniui specialistų atestacijos programos. | Tarybos pirmininkas | Sausis |
| 2. | Dėl 2018-2019 m. m. ugdymo plano tvirtinimo | Tarybos pirmininkas | Rugpjūtis |
| 3. | Dėl 2018 metų veiklos ataskaitos, veiklos kokybės įsivertinimo rezultatų, 2019 metų veiklos planavimo. | Tarybos pirmininkas | Gruodis |
| 4. | Einamųjų klausimų svarstymas pagal poreikį. | Tarybos pirmininkas, R. Buivydienė | Pagal poreikį |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Telšių rajono savivaldybės administracijos

Švietimo ir sporto skyriaus 2018-03-21 raštu Nr. SV 1 31